cyanic-selkie/wikianc huggingface dataset:
কলকাতা পৌরসংস্থা
কলকাতা পৌরসংস্থা (ইংরেজি: Kolkata Municipal Corporation, কলকাতা মিউনিসিপ্যাল কর্পোরেশন; (পুরনো নাম: কলিকাতা পৌরসংস্থা; ইংরেজি: Calcutta Municipal Corporation, ক্যালকাটা মিউনিসিপ্যাল কর্পোরেশন) হল পশ্চিমবঙ্গের রাজধানী কলকাতা শহরের স্থানীয় স্বায়ত্তশাসন সংস্থা। এটি একটি বিধিবদ্ধ সরকারি সংস্থা। কলকাতা শহরের ২০৬.৮ বর্গ কিলোমিটার অঞ্চলের পুর পরিষেবা দেওয়া ও নগরাঞ্চলের উন্নয়ন কলকাতা পৌরসংস্থার প্রাথমিক দায়িত্ব। পুরসভার নেতৃত্ব দেন মহানাগরিক (মেয়র)।
ভারতীয় জাতীয়তাবাদী নেতা সুরেন্দ্রনাথ বন্দ্যোপাধ্যায়ের উদ্যোগে ১৯২২ সালে গণতান্ত্রিক সায়ত্ত্বশাসন সংস্থা হিসেবে কলকাতা পৌরসংস্থা প্রতিষ্ঠিত হয়। ১৯৪৭ সালে ভারত স্বাধীন হওয়ার পর ১৯৫১ ও ১৯৫৬ সালে দুই বার কর্পোরেশন আইন সংশোধন করা হয়েছিল। বর্তমান পৌরসংস্থাটি ১৯৮০ সালের সংশোধিত পৌর আইনের ভিত্তিতে পরিচালিত হয়। ফিরহাদ হাকিম কলকাতা পৌরসংস্থার বর্তমান মহানাগরিক।
প্রতীক
‘কর্পোরেশন অব ক্যালকাটা’-র প্রথম প্রতীক জনসমক্ষে আসে ১৮৯৬ সালে। এই প্রতীকে দেখা যায় সাপ ঠোঁটে দুই পাখি কাঁধে রাজমুকুট বহন করছে। স্বাধীনতার পর ১৯৬১ সালে এই ব্রিটিশ প্রবর্তিত প্রতীকটি পরিবর্তিত করে ফেলা হয়। এই সময়ই প্রতিষ্ঠিত নতুন ‘ক্যালকাটা মিউনিসিপ্যাল কর্পোরেশন’।
নতুন প্রতীকের উপরে ও নিচে প্রাচীন বাংলা হরফে খোদিত হয় যথাক্রমে ‘পুরশ্রী বিবর্ধন’ ও ‘কলকাতা পৌরসংস্থা’ কথাদুটি। সর্বনিম্নে তিনটি তরঙ্গরেখার উপর একটি ময়ূরপঙ্খী নৌকা প্রাচীন ও আধুনিক দক্ষিণ-পশ্চিমবঙ্গের নৌবাণিজ্যের সুমহান ঐতিহ্যের প্রতীক হিসাবে খোদিত হয়। প্রতীকের চারকোন এইরূপ - উপরে ডানদিকে শিল্প ও প্রগতির প্রতীক আটটি দণ্ডযুক্ত চাকা; উপরে বামদিকে সৌন্দর্য ও সংস্কৃতির প্রতীক আটটি পাপড়িযুক্ত পদ্ম; নিচে ডানদিকে উচ্চ চিন্তা ও বিদ্যুৎ শক্তির প্রতীক দুটি বজ্র এবং নিচে বামদিকে সর্বমঙ্গলের প্রতীক স্বস্তিক মুদ্রিত। দুধারের প্যানেলে খাদ্যসরবরাহের প্রতীক ধানের শিষ ও তার নিচে মঙ্গলচিহ্নরূপে দুটি মাছ অঙ্কিত। কেন্দ্রে অগ্নিধারী হস্ত দুর্নীতিমুক্ত শাসনব্যবস্থা ও ব্যাধি ও অমঙ্গল দূরীকরণের প্রতীক।
ইতিহাস
কলকাতায় ইংরেজ বসতি স্থাপিত হয় ১৬৯০ সালে। এরপর থেকেই এই অঞ্চলে দ্রুত নগরায়ণ শুরু হয়। তবে প্রথমদিকে কলকাতায় কোনও পৌর প্রশাসনিক ব্যবস্থা গড়ে ওঠেনি। বিচারকাজ সম্পাদনের উদ্দেশ্যে ১৭২৬ সালে প্রথম রাজকীয় সনদবলে একটি ‘মেয়রস কোর্ট’ বা মেয়রের আদালত চালু হয়। এই সংস্থা কিছু পৌর পরিষেবার দায়িত্বও গ্রহণ করেছিল। ১২ আগস্ট ১৭৬৫ তারিখে ইস্ট ইন্ডিয়া কোম্পানি বাংলার দেওয়ানি লাভ করলে, কিছু পৌর প্রশাসনিক সংস্কার সাধনের ক্ষমতাও লাভ করে। ১৭৭৩ সালে কলকাতাকে ব্রিটিশ ভারতের রাজধানী ঘোষণা করা হলে একটি শক্তিশালী পৌরসংগঠনের দাবি জোরালো হয়। সেই সময় ছোটখাট একটি পরিষেবা ব্যবস্থা ও একটি ক্ষুদ্রাকার পুলিশ ব্যবস্থা স্থাপিত হয়। ১৭৯৪ সালে পৌর প্রশাসনের দায়িত্ব কালেক্টরের হাত থেকে ‘জাস্টিস অফ দ্য পিস ফর দ্য টাউন’-এর হাতে তুলে দেওয়া হয়।
উনিশ শতকে কলকাতা ব্রিটিশ সাম্রাজ্যের দ্বিতীয় নগরে পরিণত হলে বাংলার গভর্নর-জেনারেল নানাভাবে শহরের পৌরকাঠামোর উন্নতিসাধনের চেষ্টা করতে থাকেন। ১৮৪৭ সালে করদাতাদের দ্বারা নির্বাচিত ৭জন বেতনভুক কর্মচারীর অধীনে একটি পৌরবোর্ড স্থাপিত হয়। এই বোর্ড শহরের উন্নয়নের জন্য সম্পত্তি ক্রয় ও রক্ষণ, রাস্তা-সংস্কার এবং নিকাশি-সংস্কারের দায়িত্ব পায়। ১৮৫২ সালে দুজন নির্বাচিত ও দুজন সরকার মনোনীত সদস্যযুক্ত নতুন একটি বোর্ড এই বোর্ডের স্থলাভিষিক্ত হয়। গৃহনির্মাণ, আলো, ঘোড়া ও গাড়ির উপর কর ধার্য হয়। ১৮৬৩ সালে আরেকটি নতুন বোর্ড স্থাপিত হয় যেটি তার নিজস্ব ভাইস-চেয়ারম্যান নির্বাচন করে ও একজন নিয়মিত স্বাস্থ্য আধিকারিক, ইঞ্জিনিয়ার, সার্ভেয়ার, ট্যাক্স কালেক্টর ও অ্যাসেসর নিয়োগ করে। এই সময়েই নিকাশি ও জলসরবরাহ ব্যবস্থার উন্নতি ঘটে। ১৮৭৪ সালে নিউ মার্কেট ও ১৮৬৬ সালে মিউনিসিপ্যাল স্লটার হাউস স্থাপিত হয়। ফুটপাথ নির্মাণসহ, রাস্তাঘাটের উন্নতি ঘটে।
১৮৭৬ সালে ৭২ জন কমিশনার নিয়ে নতুন কর্পোরেশন স্থাপিত হয়। তাদের মধ্যে ৪৮ জন ছিলেন করদাতাদের দ্বারা নির্বাচিত ও ২৪ জন সরকার মনোনীত। এই সময় হাওড়া ও শিয়ালদহ স্টেশনদুটি হ্যারিসন রোড (বর্তমানে মহাত্মা গান্ধী রোড) দ্বারা যুক্ত হয়।
১৯২৩ সালে সুরেন্দ্রনাথ বাংলা সরকারের স্থানীয় স্বায়ত্তশাসন মন্ত্রী নিযুক্ত হলে তিনি আইন মোতাবেক কলকাতা কর্পোরেশনের গণতন্ত্রীকরণ করেন। সংস্থার দায়িত্ব বৃদ্ধি পায় ও সরকারের এর উপর হস্তক্ষেপের অধিকার খর্ব করা হয়। মানিকতলা, কাশীপুর, চিৎপুর ও গার্ডেনরিচ এবং নতুন বন্দর অঞ্চলের বিরাট অংশ কলকাতা কর্পোরেশনের এক্তিয়ারভুক্ত হয়। মহিলারা ভোটাধিকার অর্জন করেন। পরবর্তীকালে সুরেন্দ্রনাথের সম্মানে কর্পোরেশনের সম্মুখস্থ পথটি সুরেন্দ্রনাথ ব্যানার্জি রোড নামে চিহ্নিত করা হয়।
স্বাধীনতার পর ১৯৫১ ও ১৯৫৬ সালে কর্পোরেশন আইন সংশোধন করা হয়। ১৯৮০ সালে পশ্চিমবঙ্গ সরকার শেষবার এই আইন সংশোধন করেন ও এই সংশোধনী কার্যকর হয় ১৯৮৪ সালে। ১৯৯২ সালে ভারতীয় সংবিধানের ৭৪তম সংশোধনী বলে পশ্চিমবঙ্গের আইনসভা সামাজিক ন্যায় ও আর্থিক উন্নয়নের স্বার্থে পরিকল্পনা গ্রহণের ক্ষমতা দান করে কলকাতা পৌরসংস্থাকে। ২০০১ সালে কলকাতা শহরের ইংরেজি নাম ‘ক্যালকাটা’ বদলে ‘কলকাতা’ করা হলে, পৌরসংস্থাও নাম পরিবর্তন করে ‘কলকাতা মিউনিসিপ্যাল কর্পোরেশন’ নামে পরিচিত হয়।
গঠন
বর্তমান আইন অনুসারে কলকাতা পৌরসংস্থা, মেয়র-ইন-কাউন্সিল ও মেয়র বা মহানাগরিক – এই তিনটি অংশ কলকাতা পৌরপ্রশাসনের কর্তৃত্ব ভোগ করেন।
১৪৪ জন পারিষদ বা কাউন্সিলর, যাঁরা সর্বজনীন প্রাপ্তবয়স্ক ভোটাধিকার দ্বারা প্রতি পাঁচ বছরের জন্য নির্বাচিত হন।
ভুগোল
কলকাতা পৌরসংস্থার উত্তর ও উত্তর পূর্বে রয়েছে উত্তর চব্বিশ পরগনা জেলা, দক্ষিণ, দক্ষিণ পশ্চিম ও দক্ষিণ পূর্বে রয়েছে দক্ষিণ চব্বিশ পরগনা জেলা এবং উত্তর পশ্চিম দিকে রয়েছে হাওড়া জেলা। পৌরসংস্থার মোট জনঘনত্ব প্রতি বর্গ কিলোমিটারে ২৪ হাজার ৩০৬ জন।
বিস্তার
কলকাতা পৌরসংস্থা বর্তমানে ২০৬.০৮ বর্গ কিলোমিটার এলাকা জুড়ে প্রসস্থ।
কার্যাবলি
কলকাতা পৌরসংস্থা মূলত দুই ধরনের কাজ করে থাকে – বাধ্যতামূলক ও স্বেচ্ছাধীন।
জল সরবরাহ, পয়ঃপ্রণালী, কঠিন বর্জ্য নিষ্কাষণ, রাস্তা নির্মাণ ও রক্ষণাবেক্ষণ, নগর-পরিকল্পনা, জমি ব্যবহারের উপর নিয়ন্ত্রণ আরোপ, দূষণ রোধ, জঞ্জাল অপসারণ, সেতু, কার্লভার্ট, উড়ালপুল, সাবওয়ে ইত্যাদি তৈরি, রাস্তায় আলোর ব্যবস্থা করা, রাস্তার নাম ও নম্বর দেওয়া, জন্ম-মৃত্যু নিবন্ধীকরণ, রোগ প্রতিরোধে টীকার ব্যবস্থা, পৌর বাজার, সৌধ ও কসাইখানা রক্ষণাবেক্ষণ করা পৌরসংস্থার বাধ্যতামূলক কাজ।
এছাড়াও স্বেচ্ছাধীন যে কাজগুলি পৌরসংস্থা ইচ্ছা করলে করতে পারে সেগুলি হল – শিক্ষার প্রসার, প্রাথমিক শিক্ষা ও খেলার মাঠ সংরক্ষণ, গ্রন্থাগার, সংগ্রহশালা ও চিত্রশালা নির্মাণ, কৃতি নাগরিকদের সম্মানদান, মেলা ও প্রদর্শনী আয়োজন, বিশ্রামাগার ও অনাথ আশ্রম তৈরি করা, পরিত্যক্ত ও অক্ষম ব্যক্তিদের পুনর্বাসন ইত্যাদি।
শ্মশান ঘাটসমূহ
ঘাটের বর্তমান দাহ সংখ্যা জানতে পৌরসংস্থার ওয়েবসাইট রয়েছে : শ্মশান ঘাটের অবস্থা
সাক্ষরতার হার
কলকাতা পৌরসংস্থার মোট সাক্ষরতার হার ৮৬.৩১%, যা পশ্চিমবঙ্গে দ্বিতীয়। পুরুষ সাক্ষরতার হার ও নারী সাক্ষরতার হার যথাক্রমে ৮৮.৩৪ ও ৮৪.০৬ শতাংশ।
রাঙ্গামাটিয়া ইউনিয়ন
রাঙ্গামাটিয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
উৎপল বোরাহ
উৎপল বোরাহ আসামের ভারতীয় জনতা পার্টির রাজনীতিবিদ। তিনি ২০১৬ সালে গোহপুর আসন থেকে আসাম বিধানসভা নির্বাচনে নির্বাচিত হয়েছিলেন।
ম্যাকড্রি থিয়েটার
ম্যাকড্রি থিয়েটার একটি পেশাদারী থিয়েটার। এটি শহরে কেন্দ্রে লরেন্স শেরিফের স্ট্রিটের রাগবি  হয়। রাগবি বিদ্যালয় এটার মালিকানাধীন  ।
থিয়েটারটি একটি পুরানো ভিক্টোরিয়ান বিল্ডিংয়ে রাখা হয়েছে যা ১৮৮৫ সাল থেকে মূলত রাগবি বিদ্যালয়ের শ্রেণিকক্ষ হিসাবে নির্মিত হয়েছিল। ১৯৭৫ সালে এটি একটি প্রেক্ষাগৃহে রূপান্তরিত হয়। অভিনেতা এবং প্রাক্তন রাগবি বিদ্যালয়ের ছাত্র উইলিয়াম চার্লস ম্যাকড্রির (1793–1873) নামে নামকরণ করা হয়।
বেলাইচণ্ডি ইউনিয়ন
বেলাইচন্ডি ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটি ৩৫.৭৩ কিমি২ (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৮৮২ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭ টি।
গ্রামগুলো হলো:-
১। বাঘাচোড়া
৪। কৈপুলকি
৫। সোনা পুকুর
৬। বেলাইচন্ডি
৭। উত্তর হরিরামপুর
এছাড়াও বেলাইচন্ডি ইউনিয়নে ৮ টি হাট-বাজার রয়েছে। হাটগুলো হলো:-
১। বেনীর হাট
২।গোপালগঞ্জ হাট
৩।চাকলার হাট
৪।জাকেরগঞ্জ হাট
৫। সুন্দরপীর হাট
৬। দেলাদলা হাট
৮। ক্যানেলের হাট।
শরণ্যা মোহন
শরণ্যা মহোন (জন্ম ১৯ ফেব্রুয়ারি, ১৯৮৯) একজন প্রাক্তন ভারতীয় চলচ্চিত্র অভিনেত্রী। তিনি মালায়ালাম, তামিল, তেলুগু, কান্নাদা এবং হিন্দি চলচ্চিত্রে অভিনয় করেছেন। তিনি সম্ভবত ইয়ারাদি নী মোহিনী (২০০৮), ভেনিলা কবাডি কুঝু (২০০৯), ইরাম (২০০৯), ভেলায়ধাম (২০১১) এবং ওস্থে (২০১১) অভিনয়ের জন্য সবচেয়ে বেশি পরিচিত।
প্রাথমিক জীবন
শরণ্যা হলেন মহোন এবং কালামান্দালাম দেবীর কনিষ্ঠ মেয়ে। তার একটা বড় বোন আছে এবং সে একজন ধ্রুপদী নৃত্য শিল্পী, তিনি অনেকগুলো ধ্রুপদী নৃত্যে প্রশিক্ষিত।  তার বাবা-মা উভয় ধ্রুপদী নৃত্যে প্রশিক্ষিত। তার বাবা-মা এবং তাদের নৃত্য শিক্ষকগণ একসাথে একটি নৃত্য বিদ্যালয় চালান। এই বিদ্যালয়ের নাম দেওয়া হয়েছে ওয়াই.কে.বি ডান্স একাডেমি। আলেপ্পিতে  শরণ্য নিজেও ভারতনাট্যম নাচ শিখেছেন।  সে আলেপ্পিতে সেন্ট জোসেফ মহিলা কলেজ থেকে পড়াশোনা করেছেন।  সেখানে তিনি ইংরেজি সাহিত্যে বি.এ ডিগ্রি অর্জন করেছেন। অন্নমালাই বিশ্ববিদ্যালয় থেকে ইংরেজি সাহিত্যে এমএ করার পরে, চিদাম্বরমে তিনি বর্তমানে একই বিশ্ববিদ্যালয় থেকে ভারতনাট্যমে এমএফএ করছেন।
কর্মজীবন
তাকে মালায়ালামের ফাজিল নামের এক পরিচালক তাকে সকলের কাছে প্রকাশ্যে নিয়ে আসেন। তিনি তার নাচের বিদ্যালয়ে তাকে  নাচতে দেখেছিলেন। তিনি তার বাবা-মায়ের কাছে আসেন এবং তাদের  বিষয়টি বলার পরে, তিনি তাকে ১৯৯৭ সালে মালায়ালাম ছবি আনিয়থি প্রুভ এবং এর তামিল পুনঃনির্মাণ, কাদালুক্কু মারিয়াধাইয়ের একটি শিশু চরিত্রে অভিনয়ের জন্য রেখেছিলেন । এরপরে তিনি জনপ্রিয় মালায়ালাম চলচ্চিত্র হরিকৃষ্ণস-এ মামুট্টি, মোহনলাল এবং জুহি চাওলা মুখ্য চরিত্রে অভিনয় করেছিলেন। তারপরে তাকে মোহনলাল ও সুরেশ গোপির সাথে আরও একটি মালায়ালাম চলচ্চিত্র রক্ষাক্ষালিকাল সিনদাবাদে শিশুশিল্পী হিসাবেও দেখা গিয়েছিল । তারপরে তিনি পড়াশোনায় মনোনিবেশ করে কিছুটা বিরতি নিয়েছিলেন। ফাজিলের অন্য পরিচালনায় অরু নাল ওরু কানাভুতে(২০০৫)  তিনি সহায়ক চরিত্রে অভিনয় করার আগে, যেখানে তিনি একজন পুরুষ চরিত্রে্র বোন চরিত্র হিসাবে অভিনয় করেছিলেন।
তার পরবর্তী মুক্তিপ্রাপ্ত ধনুশ - নয়নতারা অভিনীত ইয়ারাদি নী মোহিনী (২০০৮) তাকে আলোচনায় নিয়ে আসে। বড় বোনের ছোট বোন হিসাবে তাঁর কৌতুক অভিনয় করেন।এই চরিত্রে তিনি তার বোনের প্রেমের আগ্রহের প্রতি আকৃষ্ট ছিলেন। এই চলচ্চিত্রে তিনি তাঁর খ্যাতি এবং অনেক প্রশংসা অর্জন করেছিলেন। পরবর্তীকালে ২০০৮ সালে তিনি আরও তিনটি তামিল চলচ্চিত্রে উপস্থিত হয়েছিলেন। তবে এটি তেমন সফল ছিলনা। ২০০৯ সালে তার ছয়টি চলচ্চিত্র মুক্তি পেয়েছিল। এর মধ্যে চারটি ছিল তামিল প্রকল্প। তিনি ২০১০ সালে ভেমিলি কাবাডি জাট্টু শিরোনামে তার তামিল চলচ্চিত্র তেলুগু পুনঃনির্মাণও করেছিলেন।  তারপরে তিনি একই বছরে আরও একটি তেলুগু চলচ্চিত্র হ্যাপি হ্যাপি গে  করেছিলেন। ২০১১ সালের শুরুতে তিনি একটি মালায়ালাম চলচ্চিত্র করেছিলেন পন্নু কনডোরু আলরুপম । পরবর্তী আরেকটি মালায়ালম চলচ্চিত্র ছিল নাদাকমে ওলকম তাকে সহযোগিতা করেছিলেন মুকেশ,বিনু মোহন  এবং সরযূ মোহন। তারপরে তিনি একই বছর তামিল চলচ্চিত্র আজাগারসামায়িন কুঠিরাইতে একটি ক্যামিও চরিত্রে অভিনয় করেছিলেন। ২০১১ সালে তিনি অভিনয় এম রাজা এর ভেলায়ধাম চলচ্চিত্রে অভিনয় করেন।এই চলচ্চিত্রে বিজয়ের বোন হিসাবে তার ভূমিকা তাকে অনেক ভাল পর্যালোচনা পাইয়েছে। একই বছর পরে তিনি একটি মালায়ালাম সিনেমা ইন্নানু আ কল্যাণম করেছিলেন । ২০১২ সালেও তিনি মালায়ালাম চলচ্চিত্র পেরিনোরু মাকান  দিয়ে শুরু করেছিলেন । তারপরে একই বছরে তাঁর প্রথম কন্নড় চলচ্চিত্র ই ভূমি আ ভানুর সাথে কন্নড় এন্ট্রি হয়েছিল। তারপরে তিনি কোলগালাম একটি তামিল মুভি করতে গিয়েছিলেন । ২০১৪ সালে তিনি ভি। রবিচন্দ্রন স্যার অভিনীত পরমশিব তাঁর দ্বিতীয় কন্নড় সিনেমা করেছিলেন। তিনি তামিল মুভি কাদলাই থাভিরা ভেরু ওন্দ্রাম ইল্লাইয়ের মাধ্যমে তাঁর কেরিয়ার চালিয়ে যান। তারপরে একই বছর তিনি নীশানের  বিপরীতে বদলাপুর বয়েসের সাথে বলিউডে পা রাখেন যা তাঁর জনপ্রিয় তামিল চলচ্চিত্র ভেনিলা কাবাডি কুজুর হিন্দি পুনঃনির্মাণ ছিল। এখন ২০১৫ সালে তিনি আরও একটি তামিল চলচ্চিত্র করেন সিয়াম পূর্ণ করেছেন।  কিন্তু চলচ্চিত্রটি এখনো প্রকাশিত হয়নি।
ব্যক্তিগত জীবন
একটি মন্দিরে ৬ সেপ্টেম্বর ২০১৫ সালে  তার দীর্ঘদিনের বন্ধু ড. অরবিন্দ কৃষ্ণান্দের বিয়ে হয়  আলেপ্পিতে । তাদের অনন্তপদ্মনাভবন অরবিন্দ নামে একটি পুত্র এবং অন্নপূর্ন অরবিন্দ নামে একটি কন্যা রয়েছে।
মাশাআল্লাহ
মাশাআল্লাহ ( مَا شَاءَ ٱللّٰهْ, ), এছাড়া মাশা'আল্লাহও লেখা হয়, হল একটি হল আরবি বাক্যাংশ যা তৃপ্তি, আনন্দ, প্রশংসা, বা কোন একটি ঘটনা বা ব্যক্তি কে শুধু উল্লেখ করে তার কৃতজ্ঞতা প্রকাশ করার জন্য ব্যবহার করা হয়। এটি  মুসলিম বিশ্বে আল্লাহর কাছে কোনও কিছু বা কারও খারাপ নজর থেকে রক্ষা পাওয়ার জন্য একটি সাধারণ অভিব্যক্তি হিসেবে ব্যবহৃত হয়।
ব্যুৎপত্তি
শা শব্দটির ত্রিব্যঞ্জনবর্ণভিত্তিক উৎপত্তি হল শীন-ইয়া-হামজা "ইচ্ছা করা", যা একটি দ্বৈত-দুর্বল উৎপত্তি। আক্ষরিক অনুবাদটি হলো "যা আল্লাহ ইচ্ছা করেছেন", এটি আল্লাহর ইচ্ছার পুরাঘটিত বর্তমানের মাধ্যমে কদরের প্রয়োজনীয় ইসলামী মতবাদকে জোরালো করা।
মাশাআল্লাহর আক্ষরিক অর্থ হলো "আল্লাহ যা ইচ্ছা করেছেন", "আল্লাহ যা ইচ্ছা করেছেন তা ঘটেছে" অর্থে; এটি অতীতকাল ব্যবহার করে, কিছু ভাল হয়েছে বলার জন্য ব্যবহৃত হয়। ইনশাল্লাহ এর আক্ষরিক অর্থ "যদি আল্লাহ ইচ্ছা করেন"; এটিও একইভাবে ব্যবহৃত হয় তবে তা ভবিষ্যতের ঘটনাকে নির্দেশ করে।
অন্যান্য ব্যবহার
কাউকে অভিনন্দন জানাতে "মাশাআল্লাহ" ব্যবহার করা যেতে পারে। এটি স্মরণ করিয়ে দেয় যে, যদিও ব্যক্তিকে অভিনন্দন জানানো হচ্ছে, কিন্তু শেষ পর্যন্ত আল্লাহ এটিই চেয়েছিলেন। কিছু কিছু সংস্কৃতিতে মানুষ বিশ্বাস করে মাশাল্লাহ উচ্চারণ করলে তা ঈর্ষা, কুনজর বা জ্বিন থেকে রক্ষা পেতে সাহায্য করতে পারে । ইন্দোনেশীয়, মালয়েশীয়, পারস্য, তুর্কি, কুর্দি, বসনীয়, আজারবাইজানীয়, চেচেন, আভার, কার্কাসিয়ান, বাংলাদেশী, তাতার, আলবেনীয়, উর্দু ভাষী দক্ষিণ এশীয়, এবং অন্য অনারবসহ অনেক মুসলিমদের চলিত ভাষার মধ্যে বাক্যাংশটি পৌঁছে গেছে।
কিছু খ্রিস্টান এবং অন্যরা উসমানীয় সাম্রাজ্যের দ্বারা শাসিত অঞ্চলগুলিতে এটি ব্যবহার হয়ে থাকে: সার্বিয়ান, খ্রিস্টান আলবেনীয় এবং ম্যাসেডোনিয়ানরা প্রায়শই "একটি কাজ ভালভাবে সম্পন্ন হওয়া" অর্থে "машала" ("mašala") বলে থাকেন; এছাড়াও কিছু জর্জিয়ান, আর্মেনীয়, পন্টিক গ্রীক (পন্টাস অঞ্চল থেকে আগতদের বংশধর), সাইপ্রিয়ট গ্রীক এবং সিফারদী ইহুদিরা ও কিছু রোমানীয়রা এটি ব্যবহার করে থাকে।
ব্যক্তিগত সুরক্ষামূলক সামগ্রী
ব্যক্তিগত সুরক্ষামূলক সামগ্রী (Personal Protective Equipment সংক্ষেপে PPE পিপিই) বা ব্যক্তিগত সুরক্ষা সামগ্রী কিছু বিশেষ পরিধেয় পোশাক, সাজ-সরঞ্জাম ও উপকরণের সমষ্টিগত নাম, যা পরিধানকারীকে ঝুঁকি, বিপদ বা স্বাস্থ্যশূল (যেমন রোগজীবাণুর সংক্রমণ) থেকে সুরক্ষা প্রদান করে। যেমন অত্যন্ত উৎকট তীব্র কোলাহলপূর্ণ স্থানে কর্ণরোধনী অর্থাৎ কানের ছিপি কানকে সুরক্ষা প্রদান করে। রাসায়নিক দ্রব্যাদি হাতে ধরার সময় হাতে দস্তানা বা হাতমোজা (গ্লাভ) পরা উচিত। নির্মাণস্থলে কর্মরত নির্মাণকর্মীদের কোনও কিছুর পড়ন্ত ভাঙা টুকরো থেকে মাথাকে রক্ষা করার জন্য শক্ত টুপি বা শিরোস্ত্রাণ পরিধান করতে হয়।
প্রতিটি শ্রমিক বা কর্মচারী, যার পেশাগত কর্ম সম্পাদনের সময় ঝুঁকি বা বিপদের সম্ভাবনা আছে, তার কাছে অবশ্যই ব্যক্তিগত সুরক্ষামূলক সামগ্রী সুলভ থাকা অতি-আবশ্যক। প্রতিটি শ্রমিক-কর্মচারীকে কর্মস্থলে তারা যেসব ঝুঁকি বা বিপদের সম্মুখীন হতে পারেন, সে ব্যাপারে তথ্য ও প্রশিক্ষণ দেওয়া উচিত। এছাড়া কর্মস্থলের পেশাগত কার্যসম্পাদনের কারণে কোনও রোগব্যাধি বা আঘাতের শিকার হলে সেটি পর্যবেক্ষণের ব্যবস্থাও থাকতে হবে।
নিরাপদ কাজের পরিবেশ বজায় রাখার উদ্দেশ্যে কর্মচারীদেরকে যথাযথ ঝুঁকি-নিরোধক ব্যক্তিগত সুরক্ষামূলক সামগ্রী প্রদান করা প্রতিটি নিয়োগকর্তার দায়িত্ব। নিয়োগকর্তাদেরকে সিদ্ধান্ত নিতে হবে কখন, কী ধরনের সুরক্ষা সামগ্রী প্রয়োজন এবং এগুলি কীভাবে কখন ব্যবহার করতে হবে সে ব্যাপারে প্রশিক্ষণ দেওয়াও তাদের দায়িত্ব। তদুপরি ব্যক্তিগত সুরক্ষামূলক সামগ্রীর সীমাবদ্ধতা, কী করে সামগ্রীর প্রতিটি উপাদানকে রক্ষণাবেক্ষণ করে রাখতে হবে এবং অকেজো হয়ে গেলে সামগ্রীটিকে কীভাবে বর্জন করতে হবে, সে ব্যাপারেও প্রশিক্ষণ দিতে হবে।
যদি কর্মচারীদের কাছে মনে হয় যে তাদের কর্মস্থলে স্বাস্থ্য ঝুঁকি আছে এবং তাদের নিয়োগকর্তা সেটি প্রতিরোধের কোনও ব্যবস্থা নেয়নি, তাহলে তাদের সংশ্লিষ্ট সংস্থার কাছে অভিযোগ করার অধিকার আছে।
ডানস্টের বাটার ক্রুশ
ইংলিশ কাউন্টি সমারসেটের ডানস্টের-এর 'বাটার ক্রুশটি একটি গ্রেড ২ তালিকাভুক্ত ভবন এবং প্রাচীন স্মৃতিস্তম্ভ। ক্রুশটি প্রকৃতপক্ষে ১৪ শতকের শেষে অথবা ১৫ শতকের শুরুতে প্রধান সড়কে নির্মিত হয়েছিল এবং ১৮ শতকের শেষে অথবা ১৯ শতকের শুরুতে বর্তমান স্থানে সরানো হয়েছিল। যদিও ক্রুশের মাথাটি হারিয়ে গেছে, লম্বা দন্ড ও পাথরের সকেটটি আসল। ক্রুশটি রাষ্ট্রের ইংলিশ হেরিটেজের তত্ত্বাবধানে এবং জাতীয় ট্রাস্ট দ্বারা পরিচালিত।
ইতিহাস
বাটার ক্রুশ নামটির উৎপত্তি হয়েছে হাটে,যেখানে কাছাকাছি গ্রামের লোকেরা স্থানিয় উৎপাদিত পণ্য কেনার জন্য মার্কেট ক্রুশের চারপাশে জমা হত; তাদের অবস্থান থেকে। তাজা উৎপাদিত পণ্য ক্রুশের ধাপবিশিষ্ট ভিতে বিছানো ও প্রদর্শিত হত। চারপাশের টাউনটন ও বডমিনের মত দূরবর্তী গ্রাম ও শহরের লোকদের ডানস্টেরের বাজার আকৃষ্ট করতো। ডানস্টের বাটার ক্রুশ নির্মিত হয়েছিল ১৪ শতকের শেষে অথবা ১৫ শতকের শুরুতে এবং প্রকৃতপক্ষে হাই স্ট্রিটে, সম্ভবত হাই স্ট্রিটের দক্ষিণ প্রান্তে, ইয়ার্ন মার্কেটের কাছে অবস্থিত ছিল। একটি ক্রুশ,যা পরে হাই ক্রুশ হিসাবে পরিচিতি পায়, ১৪৬১ সালে নথিভুক্ত হয়েছিল;১৬৮৯ সালে এটি ডানস্টের ক্রুশ হিসাবে পরিচিতি পায়।
জগ্রোস পর্বতমালা
right|thumb|300px|ইরানের ভূসংস্থানিক মানচিত্র; জগ্রোস পর্বতমালা ইরানের পশ্চিম ও দক্ষিণ-পশ্চিম অংশ জুড়ে বিস্তৃত। জগ্রোস পর্বতমালা ; چیاکانی زاگرۆس) পশ্চিম ও দক্ষিণ-পশ্চিম ইরানের একটি পর্বতমালা। উপত্যকা ও সমভূমি দ্বারা বিচ্ছিন্ন অনেকগুলি সমান্তরাল পর্বতশ্রেণী নিয়ে গঠিত এই পর্বতমালার অনেকগুলি পর্বত ৩০০০ মিটারেরও বেশি উঁচু। কিছু কিছু পর্বতশৃঙ্গ সবসময় তুষারাবৃত থাকে। এদের মধ্যে সর্বোচ্চ শৃঙ্গটির নাম জার্দ কুহ, যার উচ্চতা ৪,৫৪৭ মিটার। দেনা ২য় সর্বোচ্চ পর্বত (উচ্চতা ৪,৩৫৯ মিটার)। পর্বতমালার অভ্যন্তরে অনেক উর্বর উপত্যকা অবস্থিত এবং এগুলিতে কৃষি ও পশুপালন জীবিকা উপার্জনের অন্যতম উপায়।
ডানস্টের বাটার ক্রুশ
ইতিহাস
একে আলকম্ব রোডের পাশে গ্রামের ধারে বর্তমান অবস্থানে সরানো হয়েছিল, যদিও কখন এটি করা হয়েছিল তা পরিষ্কার নয়। ক্রুশটি বর্তমানে যেখানে দাড়িয়ে আছে সে স্থানটি হেনরি ফোনেস লাটরেলের শ্রমিকরা ১৭৭৬ সালে সমান করে দেয়, এবং হতে পারে এই উপলক্ষে ক্রুশটি সরানো হয়েছিল। একটি বিকল্প লোককথা হল যে এটিকে ১৮২৫ সালে সরানো হয়েছিল, যদিও ১৮১১ সালে জেএমডব্লিও টার্নারের  আকা ছবি ধারণা দেয় যে এটি তখন থেকে এর বর্তমান অবস্থানে আছে।
জগ্রোস পর্বতমালা
জগ্রোস পর্বতমালাটি প্রায় ১,৫০০ কিলোমিটার দীর্ঘ। এটি ইরানের উত্তর-পশ্চিমে শুরু হয়ে মোটামুটি ইরানের পশ্চিম সীমান্ত ধরে ইরানীয় মালভূমির সমগ্র পশ্চিম ও দক্ষিণ-পশ্চিম দৈর্ঘ্য বরাবর প্রসারিত হয়েছে এবং হরমুজ প্রণালীতে এসে শেষ হয়েছে। কের্মান প্রদেশের হেজর নামের স্তুপ পর্বতমালা এবং জেবাল বারেজ পর্বতশ্রেণী জগ্রোসের পূর্ব সীমানা নির্ধারণ করেছে।
ডানস্টের বাটার ক্রুশ
ইতিহাস
ক্রুশটি রাষ্ট্রের ইংলিশ হেরিটেজের তত্ত্বাবধানে এবং জাতীয় ট্রাস্ট দ্বারা পরিচালিত।
জগ্রোস পর্বতমালা
বহিঃসংযোগ
33.66667°N, 47°W
ডানস্টের বাটার ক্রুশ
নির্মাণ-কৌশল
প্লিন্থসহ লম্বা দন্ড ও ভিত গঠনকারী পাথরের সকেট নিয়ে ক্রুশটি গঠিত। ক্রুশটির অষ্টাভূজাকৃতীর ভিত এবং বহুভূজাকৃতির লম্বা দন্ড টিকে আছে, যদিও ক্রুশের মাথাটি হারিয়ে গেছে। পাথরের সকেটটি চওড়া এবং  উচুঁ। টিকে থাকা লম্বা দন্ডটি  উচু এবং নিচের দিকে চতুর্ভূজাকৃতী ও উপরের দিকে অষ্টাভূজাকৃতী। উত্তরমুখে শিলালিপি আছে, যাতে পুনস্থাপনের সময়কাল "ডব্লিওসি, ১৮৭১, ডব্লিওএস" লেখা আছে।
সুরাকার্তার মহান মসজিদ
সুরাকার্তার মহান মসজিদ (Masjid Agung Surakarta, Masjid Ageng Karaton Surakarta Hadiningrat) হলো ইন্দোনেশিয়ার মধ্য জাভার সুরাকার্তায় অবস্থিত একটি ১৮ শতকের মসজিদ। এটি সুরাকার্তা সুলতানাত আমলের একটি রাজকীয় মসজিদ।
ইতিহাস
বাম|থাম্ব|সুরাকার্তার ক্রাতনের মহান মসজিদ তৃতীয় সুনান পাকুবুওনো ১৭৬৩ সালে সুরাকার্তার মহান মসজিদটি নির্মাণ করেন। মসজিদটির নির্মাণ কাজ ১৭৬৮ সালে সম্পন্ন হয়। এটি একটি জামে মসজিদ (জুমার নামাজের জন্য মসজিদ) এবং একই সাথে একটি রাজকীয় মসজিদ (রাজকীয় বংশের সাথে সম্পর্কিত অনুষ্ঠান বা আচার অনুষ্ঠানের জন্য নির্মিত মসজিদ) হিসেবে নির্মাণ করা হয়। ঐতিহ্যগতভাবে, মসজিদটি ধর্মীয় তাৎপর্যের বিষয়ে বিচার বিভাগ হিসেবেও কাজ করত।
অষ্টম সুনান পাকুবুওনো ১৮৫৮ সালে তার শাসনামলে মসজিদ কমপ্লেক্সের জন্য একটি সীমানা চিহ্নিত করার জন্য সংযুক্ত করেন। একাদশ সুনান পাকুবুওনো এর শাসনামলে ১৯২৮ সালে মসজিদটিতে মুঘল স্থাপত্য অনুপ্রেরণায় অনুপ্রাণিত হয়ে একটি মিনার নির্মাণ করা হয়।
মসজিদ
থাম্ব|250x250পিক্সেল|সুরাকার্তার মহান মসজিদের ভিতরের অংশ সুরাকার্তা মহান মসজিদের চারপাশ দৃঢ় প্রাচীর দ্বারা বেষ্টিত। মোট ১৯,১৮০ বর্গ মিটার কমপ্লেক্সের মধ্যে মসজিদটি অবস্থান করছে। রক্ষণশীল জাভানিয় স্থাপত্য নীতি অনুসরণ করে সুরাকার্তার মহান মসজিদের নকশা করা হয়েছে। মসজিদটি মূলত দুটি ভবন নিয়ে গঠিত। প্রথম ভবনটি প্রধান প্রার্থনা কক্ষ এবং আরেকটি সেরাম্বি নামে পরিচিত, যা সামনের কক্ষ। প্রধান প্রার্থনা কক্ষে মোট সাতটি দরজা রয়েছে যা এই কক্ষটিকে সেরাম্বির সাথে সংযুক্ত করেছে। চারটি প্রধান স্তম্ভ (জাভানিজ সোকো গুরু) প্রধান প্রার্থনা হলের ছাদকে পুরো স্থাপনাটির ওপর ধরে রেখেছে। মসজিদটির ছাদ একটি পিরামিডাল তাজুগ শৈলীর স্থাপনা। যা জাভানিয় স্থাপত্য নীতিতে পবিত্র ভবনগুলির জন্য ঐতিহ্যগতভাবে সংরক্ষিত এক ধরনের বিশেষ ছাদ। ছাদটি তিন স্তর বিশিষ্ট, শীর্ষে রয়েছে একটি মুস্তাকা (ছাদের অলঙ্কার)। রাজকীয় মসজিদ হিসেবে মিহরাবের বাম দিকে একটি মাকসুরা রয়েছে। মাকসুরা মূলত ক্রাটনের শাসকের প্রার্থনা করার জন্য বিশেষ জায়গা। সুরাকার্তার গ্রেট মসজিদের ক্ষেত্রে, মাকসুরার জন্য একটি ছোট উপ-ছাদ রয়েছে।
মসজিদটির মিনার স্থাপনাটির উত্তর-পূর্ব দিকে অবস্থিত ছিল। মিনারের নকশাটি মূলত দিল্লির কুতুব মিনারের আদলে তৈরি করা হয়।
অবস্থান
মসজিদটি সুরাকার্তার কাসুনানের ক্রাটনের উত্তর আলুনের মুখোমুখি অবস্থিত। যা ঐতিহ্যবাহী জাভানিজ নগর পরিকল্পনার স্থাপত্যশৈলী অনুসরণ করে। মসজিদের দক্ষিণে রয়েছে পাসার ক্লেওয়ার ("ক্লেওয়ার মার্কেট")। বাটিক কারুশিল্পের জন্য পরিচিত কৌমানের ঐতিহ্যবাহী কাম্পুং, যা মসজিদটির উত্তরে অবস্থিত।
বিমানবন্দর সড়ক, ঢাকা
বিমানবন্দর সড়ক ৮ লেনযুক্ত ঢাকার অন্যতম একটি প্রধান সড়ক। এটি ঢাকা-ময়মনসিংহ মহাসড়কের একটি অংশ। এটি ঢাকা শহরকে শাহজালাল আন্তর্জাতিক বিমানবন্দরের সাথে সংযুক্ত করেছে। এছাড়া এটি ঢাকাকে উত্তরাঞ্চলীয় উপশহর উত্তরাকে সংযুক্ত করার প্রধান সড়ক এবং একমাত্র সড়ক যা বাংলাদেশের উত্তরাঞ্চলের জেলাগুলির সাথে ঢাকার সংযোগ স্থাপন করেছে। ফ্লাইওভার এবং আন্তপরিবর্তনের কারণে এই সড়কে যানজটের পরিমান কম।
সুবিধা
বাংলাদেশের উত্তরাঞ্চলের জেলাসমূহের সঙ্গে যোগাযোগ সহজতর করতে একটি এক্সপ্রেস সড়ক হিসেবে গড়ে তোলা হয়েছে। ৮ লেনের এক্সপ্রেস সড়কটি (প্রতিটি পাশে ৪ লেন) বাংলাদেশের অন্যতম সড়ক যা নিয়মিত রক্ষণাবেক্ষণ করা হয়। সড়কের মাঝে বিভাজক আছে তবে জরুরী প্রয়োজনে গাড়ি থামার জন্য জরুরী থামার লেন নেই।
অ্যালেক গিনেস
স্যার আলেক গিনেজ, (Alec Guinness, জন্মনাম আলেক গিনেজ ডি কাফে; ২ এপ্রিল ১৯১৪ - ৫ আগস্ট ২০০০) ছিলেন একজন ইংরেজ অভিনেতা। মঞ্চে কয়েকবছর কাজ করার পর তিনি কয়েকটি হাস্যরসাত্মক চলচ্চিত্রে অভিনয় করেন, যার মধ্যে উল্লেখযোগ্য হল দ্য লেডিকিলার্স ও কাইন্ড হার্ট্‌স অ্যান্ড করোনেট্‌স। তিনি পরিচালক ডেভিড লিনের পরিচালনায় তার অভিনীত ছয়টি চলচ্চিত্রের জন্য প্রসিদ্ধি লাভ করেন। চলচ্চিত্রগুলো হল - গ্রেট এক্সপেক্টেশন্স (১৯৪৬), অলিভার টুইস্ট (১৯৪৮), দ্য ব্রিজ অন দ্য রিভার কাওয়াই (১৯৫৭), লরেন্স অব অ্যারাবিয়া (১৯৬২), ডক্টর ঝিভাগো (১৯৬৫) এবং আ প্যাসেজ টু ইন্ডিয়া (১৯৮৪)। দ্য ব্রিজ অন দ্য রিভার কাওয়াই চলচ্চিত্রে কর্নেল নিকোলসন চরিত্রে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কার লাভ করেন। এছাড়া তিনি জর্জ লুকাস পরিচালিত মূল স্টার ওয়ার্স ত্রয়ী চলচ্চিত্রে ওবি-ওয়ান কেনবি চরিত্রে অভিনয়ের জন্য পরিচিত, এই চরিত্রে অভিনয়ের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।
লরন্স অলিভিয়ে ও জন গিলগুডের পাশাপাশি গিনেজ তিনজন ব্রিটিশ অভিনেতার একজন, যিনি দ্বিতীয় বিশ্বযুদ্ধের অল্প কিছু দিন পরই ব্লকবাস্টার চলচ্চিত্র উপহার দিয়ে দর্শকদের শেকসপিয়রীয় নাট্যমঞ্চ থেকে চলচ্চিত্রে আকৃষ্ট করেন। গিনেজ দ্বিতীয় বিশযুদ্ধে রয়েল নেভাল রিসার্ভে দায়িত্ব পালন করেন এবং সিসিলি ও এলবা আক্রমণকালে একটি ল্যান্ডিং ক্রাফটের নির্দেশনা দেন। যুদ্ধকালে তাকে ফ্লেয়ার পাথ মঞ্চ নাটকে অভিনয়ের অনুমতি দেওয়া হয়েছিল।
গিনেজ একবার করে একাডেমি পুরস্কার, বাফটা পুরস্কার, গোল্ডেন গ্লোব পুরস্কার ও টনি পুরস্কার অর্জন করেন। ১৯৫৯ সালে রাণী দ্বিতীয় এলিজাবেথ শিল্পকলায় অবদানের জন্য তাকে সম্মানসূচক নাইটহুড প্রদান করেন। ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়, ১৯৮০ সালে আজীবন কৃতিত্বের জন্য একাডেমি সম্মানসূচক পুরস্কার লাভ করেন, এবং ১৯৮৯ সালে বাফটা ফেলোশিপ লাভ করেন। গিনেজ অভিনীত নয়টি চলচ্চিত্র ব্রিটিশ ফিল্ম ইনস্টিটিউট-এর বিংশ শতাব্দীর শ্রেষ্ঠ ব্রিটিশ চলচ্চিত্রের তালিকায় রয়েছে, যার মধ্যে পাঁচটিই ডেভিড লিন পরিচালিত।
প্রারম্ভিক জীবন
গিনেজ ১৯১৪ সালে ২ এপ্রিল লন্ডনের মাইডা ভেলের লডার্ডেলের ১৫৫ লডার্ডেল ম্যানসন্‌স সাউথে জন্মগ্রহণ করেন। তার জন্মনাম আলেক গিনেজ ডি কাফে। তার মাতার জন্মনাম ছিল অ্যাগনেস কাফ। তিনি ১৮৯০ সালের ৮ ডিসেম্বর জন্মগ্রহণ করেন। অ্যাগনেসের পিতা এডওয়ার্ড কাফ ও মাতা ম্যারি অ্যান বেনফিল্ড। গিনেজের জন্ম সনদের তার মায়ের নাম ছিল অ্যাগনেস ডি কাফে এবং শিশু গিনেজের নামের স্থানে ছিল আলেক গিনেজ। পিতার নাম ও উপনামের জন্য বরাদ্দ ঘরটি ফাঁকা ছিল।
প্রারম্ভিক কর্মজীবন
গিনেজ প্রথমে বিজ্ঞাপনের অনুলিপি লিখার কাজ করতেন। মঞ্চে তার প্রথম কাজ ছিল নাটক লিবেল। তিনি তার ২০তম জন্মদিনে প্রথম অভিনয় করেন। তখনও তিনি নাট্য স্কুলের শিক্ষার্থী ছিলেন। লিবেল নাটকটি হ্যামারস্মিথের ওল্ড কিংস থিয়েটারে প্রথম মঞ্চস্থ হয়, পরে তা প্লেহাউজে মঞ্চস্থ হয়। প্লেহাউজে নাটকটি মঞ্চস্থ হওয়ার পর তার সম্মাননা বৃদ্ধি পায় এবং তার পারিশ্রমিক সপ্তাহে ১ পাউন্ডে উন্নীত হয়। তিনি ১৯৩৬ সালে ২২ বছর বয়সে অ্যালবেরি থিয়েটারে জন গিলগুড নির্দেশিত হ্যামলেট নাটকে অসরিক চরিত্রে অভিনয় করেন। একই বছর তিনি ওল্ড ভিসের সাথে চুক্তিবদ্ধ হন এবং সেখানে তিনি বেশ কিছু ধ্রুপদী চরিত্রে কাজ করেন। ১৯৩৯ সালে তিনি রবার্ট আর্ড্রির পথনাট্য থান্ডার রক-এ চার্লসটন চরিত্রের জন্য মাইকেল রেডগ্রেভের স্থলাভিষিক্ত হন।
ওল্ড ভিসে তার সময়ে তিনি অনেক অভিনেতা-অভিনেত্রীদের সাথে কাজ করেন, যারা পরবর্তীতে তার বন্ধু হয়ে ওঠেন ও পরবর্তীতে প্রায়ই তাদের সাথে সহশিল্পী হিসেবে কাজ করেন। তাদের মধ্যে রয়েছেন গিলগুড, রাফ রিচার্ডসন, পেগি অ্যাশক্রফ্‌ট, অ্যান্থনি কোয়াইল ও জ্যাক হকিন্স। গিনেজের শুরুর দিকের অনুপ্রেরণা ছিলেন স্ট্যান লরেল। গিনেজ তার প্রশংসা করতেন।
গিনেজ তার কর্মজীবন ব্যাপী শেকসপিয়রীয় চরিত্রে অভিনয় করে যান। ১৯৩৭ সালে তিনি জন গিলগুডের নির্দেশনায় দ্বিতীয় রিচার্ড নাটকে আমের্লে এবং দ্য মার্চেন্ট অব ভেনিস নাটকে লরেঞ্জো চরিত্রে অভিনয় করেন। ১৯৩৭ সালে তিনি লরন্স অলিভিয়ে'র সাথে টুয়েলফথ নাইট নাটকে অ্যান্ড্রু আগুয়েচিক ও পঞ্চম হেনরি নাটকে এক্সিটার চরিত্রে অভিনয় করেন।১৯৩৮ সালে হ্যামলেট নাটক তাকে সুখ্যাতি এনে দেয়। রোমিও অ্যান্ড জুলিয়েট (১৯৩৯) নাটকে রোমিও চরিত্রে এবং গিলগুডের সাথে দ্য টেম্পেস্ট নাটকে ফার্ডিনান্ড চরিত্রে অভিনয় করেন। ১৯৩৯ সালে তিনি চার্লস ডিকেন্স রচিত উপন্যাস গ্রেট এক্সপেক্টেশন্স মঞ্চের উপযোগী করেন এবং নিজে হার্বার্ট পকেট চরিত্রে অভিনয় করেন। নাটকটি সফলতা লাভ করে। এই নাটকে একজন দর্শক ছিলেন তৎকালীন ব্রিটিশ চলচ্চিত্র সম্পাদক ডেভিড লিন, যিনি পরবর্তীতে গিনেজকে নিয়ে ১৯৪৬ সালে একই নামের চলচ্চিত্র নির্মাণ করেন।
চলচ্চিত্র কর্মজীবন
গিনেজ তার চলচ্চিত্র কর্মজীবনের শুরুর দিকে কয়েকটি হাস্যরসাত্মক চলচ্চিত্রে অভিনয় করেন। ১৯৪৯ সালে গিনেজ কাইন্ড হার্ট্‌স অ্যান্ড করোনেট্‌স চলচ্চিত্রে নয়টি ভিন্ন চরিত্রে অভিনয় করেন।এই সময়ে তার অভিনীত অন্যান্য চলচ্চিত্রগুলো হল হাস্যরসাত্মক নাট্যধর্মী দ্য ল্যাভেন্ডার হিল মব (১৯৫১), দ্য ম্যান ইন দ্য হোয়াইট সুইট (১৯৫১) এবং ব্ল্যাক কমেডিধর্মী দ্য লেডিকিলার্স (১৯৫৫), তিনটি চলচ্চিত্রই শ্রেষ্ঠ ব্রিটিশ চলচ্চিত্রের তালিকায় তালিকাভুক্ত রয়েছে। ১৯৫২ সালে পরিচালক রোনাল্ড নিয়াম তাকে তার প্রথম প্রণয়ধর্মী চলচ্চিত্রে পেটুলা ক্লার্কের বিপরীতে দ্য কার্ড চলচ্চিত্রে প্রধান চরিত্রে অভিনয়ের সুযোগ দেন। ১৯৫১ সালে প্রদর্শকেরা তাকে সবচেয়ে জনপ্রিয় ব্রিটিশ তারকা হিসেবে ভোট দেয়।
ডেভিড লিন
thumb|left|[[ডক্টর ঝিভাগো (চলচ্চিত্র)|ডক্টর ঝিভাগো (১৯৬৫) ছবিতে রিটা টুশিংহাম ও গিনেজ।]] thumb|[[দ্য ব্রিজ অন দ্য রিভার কাওয়াই চলচ্চিত্রের জন্য অস্কার জয়ের পর নিকোলাস ভোল্পে অঙ্কিত গিনেজের ছবি।]] তিনি পরিচালক ডেভিড লিনের পরিচালনায় তার চলচ্চিত্রগুলোর জন্য সমাদৃত হন, এই চলচ্চিত্রগুলো এখনো তার সবচেয়ে সমালোচনামূলকভাবে সফল কাজ। ১৯৪৬ সালে তিনি লিনের গ্রেট এক্সপেক্টেশন্স ছবিতে হারবার্ট পকেট ও ১৯৪৮ সালে অলিভার টুইস্ট ছবিতে হাগিন চরিত্রে অভিনয় করেন। ১৯৫৭ সালে দ্য ব্রিজ অন দ্য রিভার কাওয়াই চলচ্চিত্রে উইলিয়াম হোল্ডেনের সাথে মূল ভূমিকায় অভিনয় করেন। এই ছবিতে ব্রিটিশ কমান্ডিং অফিসার কর্নেল নিকোলসন চরিত্রে তার অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কার ও শ্রেষ্ঠ প্রধান চরিত্রে অভিনেতার জন্য বাফটা পুরস্কার লাভ করেন। লিনের সাথে বিরূপ সম্পর্কের পরও গিনেজ তার সাথে কাজ করে যান। লিনের পরিচালনায় তার অভিনীত পরবর্তী চলচ্চিত্রগুলোর মধ্যে লরেন্স অব অ্যারাবিয়া (১৯৬২) ছবিতে আরবীয় নেতা যুবরাজ ফয়সাল চরিত্রে, ডক্টর ঝিভাগো (১৯৬৫) ছবিতে নাম চরিত্রের সৎ ভাই ও বলশেভিক নেতা ইয়েভগ্রাফ ঝিভাগো চরিত্রে এবং আ প্যাসেজ টু ইন্ডিয়া (১৯৮৪) ছবিতে ভারতীয় রহস্যময় অধ্যাপক গোডবোল চরিত্রে অভিনয় করেন। লিনের অপর একটি চলচ্চিত্র রায়ান্‌স ডটার (১৯৭০) এ তাকে একটি চরিত্রে অভিনয়ের প্রস্তাব দেওয়া হয়েছিল, কিন্তু তিনি তা প্রত্যাখ্যান করেছিলেন। সে সময়ে, গিনেজ লিনের প্রতি বিশ্বাস হারিয়ে ফেলেছিলেন এবং ভেবেছিলেন তাদের পূর্বতন ঘনিষ্ঠ সম্পর্ক ভেঙ্গে গেছে, যদিও গিনেজ লিনের শেষকৃত্যে বলেন যে প্রখ্যাত এই পরিচালক "মনোহর ও অমায়িক" ছিলেন। লিনের পরিচালনায় গিনেজের অভিনীত পাঁচটি চলচ্চিত্র ব্রিটিশ ফিল্ম ইনস্টিটিউট-এর বিংশ শতাব্দীর শ্রেষ্ঠ ব্রিটিশ চলচ্চিত্রের তালিকায় রয়েছে, ক্রমানুসারে চলচ্চিত্রগুলো হল - লরেন্স অব অ্যারাবিয়া (৩য় স্থান), গ্রেট এক্সপেক্টেশন (৫ম স্থান), দ্য ব্রিজ অন দ্য রিভার কাওয়াই (১১তম স্থান), ডক্টর ঝিভাগো (২৭তম স্থান) এবং অলিভার টুইস্ট (৪৬তম স্থান)।
ব্যক্তিগত জীবন
গিনেজ ১৯৩৮ সালে চিত্রশিল্পী, নাট্যকার ও অভিনেত্রী মেরুলা সিলভিয়া সালাম্যানকে (১৯১৪-২০০০) বিয়ে করেন। তাদের একমাত্র পুত্র ম্যাথু গিনেজ ১৯৪০ সালে জন্মগ্রহণ করেন। ম্যাথুও একজন অভিনেতা। গিনেজ পরিবার হ্যাম্পশায়ারে স্টিপ মার্শে বসবাস করত।
মৃত্যু
thumb|[[পিটার্সফিল্ড সিমেট্রিতে আলেক ও মেরুলার সমাধি।]] গিনেজ যকৃতের ক্যান্সারে আক্রান্ত হয়ে ২০০০ সালের ৫ আগস্ট রাতে ওয়েস্ট সাসেক্সের মিডহার্স্টে মৃত্যুবরণ করেন। তিনি গ্লুকোমার জন্য হাসপাতালে চিকিৎসা নিচ্ছিলেন এবং মৃত্যুর অল্প কয়েকদিন পূর্বে প্রোস্টেট ক্যান্সারের চিকিৎসা গ্রহণ করেন। তাকে পিটার্সফিল্ড সিমেট্রিতে সমাহিত করা হয়।
ফরহাদ খান
নিজাম-ই-জামানা ফরহাদ খান ছিলেন একজন মুঘল সামরিক কৌশলবিদ, যিনি তার জীবনে মুঘল সাম্রাজ্যে বিভিন্ন পদে অধিষ্ঠিত হয়েছিলেন। তিনি মুঘল সম্রাট আওরঙ্গজেবের শাসনামলে তৎকালীন সিলেট সরকারের সবচেয়ে সুপরিচিত ফৌজদার ছিলেন। তিনি ১৭ শতকের শেষভাগে সেখানে শাসনকার্য পরিচালনা করেন। তিনি এই অঞ্চলে অসংখ্য সেতু ও ধর্মীয় প্রতিষ্ঠান ও মসজিদ নির্মাণের জন্য বিখ্যাত ছিলেন।
জঙ্গীপুর রোড রেলওয়ে স্টেশন
ইতিহাস
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ৩২ টি ট্রেন জঙ্গীপুর রোড রেলস্টেশনে থামে। জাঙ্গিপুর রোড এবং হাওড়া রেলওয়ে স্টেশনের মধ্যে দূরত্ব প্রায় ২৫২ কিমি।
বিবিধ
জঙ্গীপুর রেলওয়ে যাত্রী কমিটি (জেআরপিসি) ২০১৮ সালে গঠিত হয়েছিল। তারা জঙ্গিপুর পাশাপাশি মুর্শিদাবাদ জেলা জুড়ে রেলওয়ে উন্নয়নের জন্য একাধিক কার্যক্রম শুরু কর।
মোঃ শামসুল হক (রাজনীতিবিদ)
মোঃ শামসুল হক (২৯ জানুয়ারী ১৯৩০–২৭ মে ২০০৫) বাংলাদেশের ময়মনসিংহ জেলার একজন রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৫ ও ময়মনসিংহ-২ আসনের সংসদ সদস্য ছিলেন। ভাষা আন্দোলনে অবদানের জন্য ২০২১ সালে তাঁকে মরণোত্তর একুশে পদক প্রদান করা হয়।
প্রাথমিক জীবন
মোঃ শামসুল হক ১৯৩০ সালের ২৯শে জানুয়ারী তারাকান্দা উপজেলার কামারিয়া গ্রামে জন্মগ্রহণ করেন। তার পুত্র শরীফ আহমেদ বর্তমানে এই আসনটির সংসদ সদস্য হিসাবে নির্বাচিত হয়েছেন এবং প্রতিমন্ত্রীর দায়িত্ব পালন করছেন।
রাজনৈতিক জীবন
শামসুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের তৎকালীন পূর্বপাকিস্তান প্রাদেশিক নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৫ আসন থেকে সংসদ সদস্য নির্বাচিত হন।
তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-২ আসন থেকে সংসদ সদস্য নির্বাচিত হন।
১৯৮৮ সালে ফুলপুর উপজেলা পরিষদের চেয়ারম্যান হিসাবে নির্বাচিত হন। তিনি ১৯৯৬ সালে পাট মন্ত্রনালয়ে সংসদীয় কমিটির সভাপতি ছিলেন।
পরিবার
তার মৃত্যুর পর তার পুত্র শরীফ আহমেদ ময়মনসিংহ-২ আসন থেকে দশম ও একাদশ সংসদ নির্বাচনে সংসদ সদস্য নির্বাচিত হয়েছেন। ২০১৮ সালের মন্ত্রীসভায় শরীফ আহমেদ সমাজকল্যাণ মন্ত্রণালয় এর প্রতিমন্ত্রী হিসেবে দায়িত্ব পান। বর্তমানে তিনি গৃহায়ন ও গণপূর্ত মন্ত্রণালয় এর প্রতিমন্ত্রী হিসেবে দায়িত্ব পালন করছেন।
স্থাপনা
তার কীর্তিকে স্মরণ করে ময়মনসিংহ শহরের টাউন হল সংলগ্ন ভাষা সৈনিক শামসুল হক মঞ্চ করা হয়েছে।
যৌন ও প্রজনন স্বাস্থ্য এবং অধিকার
যৌনতা এবং প্রজনন স্বাস্থ্য এবং অধিকার বা এসআরএইচআর হলো যৌনতা এবং প্রজননের ক্ষেত্রে প্রয়োগ করা মানবাধিকারের ধারণা। এটি এমন চারটি ক্ষেত্রের সংমিশ্রণ যা কিছু প্রসঙ্গে একে অপরের থেকে কম-বেশি স্বতন্ত্র, তবে সকল প্রসঙ্গে না। এই চারটি ক্ষেত্র হ'ল যৌন স্বাস্থ্য, যৌন অধিকার, প্রজনন স্বাস্থ্য এবং প্রজনন অধিকার । এসআরএইচআর এর ধারণায় এই চারটি ক্ষেত্রকে পৃথক করা হলেও সহজাতভাবে সম্পর্কিত হিসাবে বিবেচনা করা হয়।
এই চারটি বিষয়ের মধ্যে সবসময় পার্থক্য দেখা যায় না। যৌন স্বাস্থ্য এবং প্রজনন স্বাস্থ্যকে কখনো কখনো একে অপরের সমার্থক হিসাবে বিবেচনা করা হয়, যেমন যৌন অধিকার এবং প্রজনন অধিকার পরস্পর সম্পর্কিত। কিছু ক্ষেত্রে, যৌন অধিকারকে যৌনস্বাস্থ্য শব্দটি দ্বারা বা বিপরীতভাবে প্রকাশ করা হয়। শুধুমাত্র বিভিন্ন বেসরকারী সংস্থা (এনজিও) এবং সরকারী সংস্থাই বিভিন্ন পরিভাষা ব্যবহার করে তা না, বরং একই সংস্থার মধ্যে প্রায়শই বিভিন্ন পরিভাষা ব্যবহৃত হয়।
যৌন ও প্রজনন স্বাস্থ্য এবং অধিকারের জন্য লড়াই করা উল্লেখযোগ্য কয়েকটি বিশ্বব্যাপী এনজিওগুলির মধ্যে রয়েছে আইপিপিএফ (ইন্টারন্যাশনাল প্ল্যানড প্যারেন্টহুড ফেডারেশন), আইএলজিএ (ইন্টারন্যাশনাল লেসবিয়ান এবং গে অ্যালায়েন্স), ডব্লিউএএস ( ওয়ার্ল্ড অ্যাসোসিয়েশন ফর সেক্সুয়াল হেলথ - পূর্বে ওয়ার্ল্ড অ্যাসোসিয়েশন ফর সেক্সোলজি নামে পরিচিত), দ্য সেন্টার ফর হেলথ অ্যান্ড জেন্ডার ইকুইটি এবং ইন্টারন্যাশনাল এইচআইভি/এইডস অ্যালায়েন্স।
ইতিহাস
সরকার পরিচালিত পরিবার পরিকল্পনা কর্মসূচি প্রথমে ১৯৫০ এর দশকে শুরু হয়েছিল। তবে এই কর্মসূচির মূল লক্ষ্য অর্থনৈতিক বৃদ্ধি এবং উন্নয়নের জন্য জনসংখ্যা নিয়ন্ত্রণকেন্দ্রিক ছিল। ১৯৯৪ সালে মিশরের কায়রোতে ইন্টারন্যাশনাল কনফারেন্স অন পপুলেশন অ্যান্ড ডেভেলপমেন্ট (আইসিপিডি) (ICPD) প্রজনন স্বাস্থ্যের প্রতি দৃষ্টিকোণে একটি উল্লেখযোগ্য পরিবর্তন এনেছে এবং এটি আধুনিক এসআরএইচআর আন্দোলনের জন্ম হিসাবে বিবেচিত হয়। সম্মেলন চলাকালীন পারিবারিক পরিকল্পনাকে অর্থনৈতিক থেকে জনস্বাস্থ্য এবং মানবাধিকারের দৃষ্টিকোণে বিবেচনা করা নিয়ে বিতর্ক চলছিল। এ প্রোগ্রাম অফ অ্যাকশন (পিওএ) আইসিপিডি'র শেষে তৈরি হয়েছিল এবং ১৭৯ টি দেশ একে অনুমোদন দেয়। পিওএ যৌন ও প্রজনন স্বাস্থ্যকে সর্বজনীন মানবাধিকার হিসাবে স্বীকৃত করেছে এবং মুক্ত পছন্দ, নারীর ক্ষমতায়ন এবং শারীরিক এবং মানসিক সুস্থতার দিক থেকে যৌন এবং প্রজনন স্বাস্থ্যকে বিবেচনা করার কেন্দ্রীয় প্রেক্ষাপটের ভিত্তিতে প্রজনন স্বাস্থ্য উন্নত করার লক্ষ্যে বিশ্বজুড়ে এর কার্যক্রম রূপরেখা দিয়েছে। পিওএ ২০১৫ সালের মধ্যে বিশ্বব্যাপী প্রজনন স্বাস্থ্যের সর্বজনীন প্রবেশাধিকার অর্জনের একটি কেন্দ্রীয় লক্ষ্যের উপর ভিত্তি করে একাধিক লক্ষ্যের রূপরেখা প্রকাশ করে। ২০০০ সালে সহস্রাব্দ উন্নয়ন লক্ষ্য (এমডিজি) প্রস্তাব করা হয় এবং যদিও প্রজনন স্বাস্থ্যকে একটি লক্ষ্য হিসাবে স্পষ্টভাবে বলা হয়নি, তবুও এটি তৃতীয়, চতুর্থ এবং পঞ্চম লক্ষ্যের একটি গুরুত্বপূর্ণ উপাদান ছিল। ২০১০ সালে, জাতিসংঘ পিওএ পুনর্বিবেচনা করে এবং ২০১৫ সালের মধ্যে সর্বজনীন প্রজনন স্বাস্থ্যসেবা অর্জনের উদ্দেশ্যে তাদের লক্ষ্য সংশোধন করা হয়। এমডিজি এবং আইসিপিডি পিওএ ২০১৫ সালে পর্যায়ক্রমে বের হয়ে গেলে এসআরএইচআর এর পরবর্তী লক্ষ্যগুলি টেকসই উন্নয়ন লক্ষ্য দ্বারা প্রতিস্তাপিত হয় যা ছিল এমডিজির উত্তরসূরী এবং তা ২০৩০ সালের মধ্যে দারিদ্র্য বিমোচনের লক্ষ্যে রূপরেখা প্রস্তাব করেছে।
যৌন স্বাস্থ্য
ওয়ার্ল্ড হেলথ অর্গানাইজেশন যৌনস্বাস্থ্যকে এইভাবে সংজ্ঞায়িত করেছে: "যৌন স্বাস্থ্য যৌনতার সাথে সম্পর্কিত শারীরিক, মানসিক এবং সামাজিক সুস্থিতির একটি অবস্থা। এটি যৌনতা এবং যৌন সম্পর্কের প্রতি ইতিবাচক এবং শ্রদ্ধাশীল দৃষ্টিভঙ্গির পাশাপাশি জবরদস্তি, বৈষম্য এবং সহিংসতা মুক্ত, আনন্দদায়ক এবং নিরাপদ যৌন অভিজ্ঞতার প্রতি আলোকপাত করে।
যৌন অধিকার
এসআরএইচআর এর অন্য তিনটি দিকের বিপরীতে যৌন অধিকারের লড়াইয়ে যৌন আনন্দ এবং মানসিক যৌন প্রকাশের উপর মনোনিবেশ করা হয়। এই লড়াইয়ের একটি প্ল্যাটফর্ম হ'ল যৌন অধিকার সম্পর্কিত ডব্লিউএএস ঘোষণা।
ওয়ার্ল্ড অ্যাসোসিয়েশন ফর সেক্সুয়াল হেলথ (ডব্লিউএএস) যৌনবিজ্ঞান বিষয়ে বিশ্বব্যাপী কাজ করা এনজিওগুলোর প্রচারের জন্য ১৯৭৮ সালে প্রতিষ্ঠিত হয়।
১৯৯৫ বেইজিং কনফারেন্স অন ওমেন এ প্ল্যাটফর্ম ফর অ্যাকশন 'মানবাধিকার নারীর স্বাধীনতা এবং নিপীড়ন, সহিংসতা বা বৈষম্যমুক্তভাবে নিজস্ব যৌনতা এবং তাদের যৌন এবং প্রজনন স্বাস্থ্য সহ তাদের যৌনতা সম্পর্কিত সিদ্ধান্ত গ্রহণের অধিকার অন্তর্ভুক্ত করে। এই অনুচ্ছেদটি কয়েকটি দেশ মহিলাদের যৌন অধিকারের সংজ্ঞা হিসাবে গ্রহণ করেছে। মানবাধিকার বিষয়ক জাতিসংঘ কমিশনের মতে, নারীদের বেশি ক্ষমতা থাকলে সহিংসতার বিরুদ্ধে নিজেকে রক্ষা করার ক্ষমতা আরো দৃঢ় হবে।
ওয়ার্ল্ড কংগ্রেস অফ সেক্সোলজি কর্তৃক ভ্যালেন্সিয়া ডিক্লারেশন অফ সেক্সুয়াল রাইটস ঘোষণা প্রতিষ্ঠানের ইতিহাসে একটি অভূতপূর্ব ঘটনা। মারিয়া পেরেজ কনচিলো এবং হুয়ান জোসে বোরাস ভলস (কংগ্রেস প্রেসিডেন্টদ্বয়) এর পক্ষ থেকে যৌন স্বাস্থ্যের প্রচার এবং যৌনতত্ত্বের ক্ষেত্রে যৌন অধিকারকে মুখ্য হিসেবে প্রতিষ্ঠা একটি স্বপ্নময় পদক্ষেপ ছিল যা ডব্লিউএএসকে আরো অধিকমাত্রায় যৌন অধিকারের পক্ষের একটি সংস্থা হিসেবে প্রতিষ্ঠা করে। কংগ্রেস চলাকালীন ভ্যালেন্সিয়া ঘোষণা গৃহীত হওয়ার খবর জানানোর জন্য একটি সংবাদ সম্মেলন আয়োজন করা হয় এবং বিশ্বব্যাপী এব্যাপারে দৃষ্টি আকর্ষণ করা হয়।
যৌন অধিকারকে মানবাধিকার হিসাবে স্বীকৃতির এই ঘোষণাটি বিশ্বব্যাপী অনেক প্রভাব রেখেছে। ডব্লুিওএইচও'র উপর অভূতপূর্ব প্রভাব ছাড়াও ঘোষণাপত্রটি ২০০৮ সালে আইপিপিএফকে যৌন অধিকারের নিজস্ব ঘোষণাপত্র জারি করতে অনুপ্রেরণা দিয়েছিল।
এরপরে ডব্লুিউএএস ভ্যালেন্সিয়া ঘোষণাপত্রে কিছু সংশোধন করে এবং যৌন অধিকার বিষয়ক একটি ডব্লুিউএএস ঘোষণাপত্রের প্রস্তাব করেছিল যা ১৪ তম ওয়ার্ল্ড কংগ্রেস অফ সেক্সোলজি'র সাধারণ অধিবেশনে (হংকং ১৯৯৯) অনুমোদিত হয়। ডব্লুিউএএস ডিক্লারেশন অফ সেক্সুয়াল রাইটস গ্রহণ করে যাতে ১১ টি যৌন অধিকার অন্তর্ভুক্ত ছিল। ডব্লুিউএএস এর উপদেষ্টা কাউন্সিল ২০১৪ সালের মার্চ মাসে এটিতে ব্যাপক সংশোধন ও সম্প্রসারণ করে ১৬ টি অধিকার অন্তর্ভুক্ত করে:
এই ঘোষণাটি যোগ্যকার্তা নীতিগুলিকে প্রভাবিত করেছিল (যা ২০০৭ সালের ২৬ মার্চ যৌন দৃষ্টিভঙ্গি এবং লিঙ্গ পরিচয় সম্পর্কিত আন্তর্জাতিক নীতি বাস্তবায়নের লক্ষ্যে চালু হয়েছিল), বিশেষত প্রতিটি ব্যক্তির অখণ্ডতা এবং যৌন ও প্রজনন স্বাস্থ্যের অধিকার সম্পর্কে।
২০১৫ সালে মার্কিন সরকার ঘোষণা দেয় যে তারা মানবাধিকার এবং বৈশ্বিক উন্নয়ন সম্পর্কিত আলোচনায় "যৌন অধিকার" শব্দটি ব্যবহার শুরু করবে।
প্রজনন স্বাস্থ্য
বিশ্ব স্বাস্থ্য সংস্থার (ডাব্লুএইচও) সম্পূর্ণ শারীরিক, মানসিক এবং সামাজিক সুস্থিতি হিসাবে স্বাস্থ্যের সংজ্ঞা সমভাবে প্রজনন স্বাস্থ্য বা যৌন স্বাস্থ্য/পরিচ্ছন্নতার ক্ষেত্রেও প্রযোজ্য এবং মানুষের জীবনের সকল পর্যায়ে যৌনপ্রক্রিয়া, বৈশিষ্ট্য বিদ্যমান। প্রজনন স্বাস্থ্য বলতে বোঝায় যে লোকেরা একটি দায়বদ্ধ, সন্তোষজনক এবং নিরাপদ যৌনজীবন অর্জন করতে সক্ষম এবং তাদের প্রজনন কখন এবং কীভাবে করা উচিত তা সিদ্ধান্ত নেওয়ার স্বাধীনতা রয়েছে। এর একটি ব্যাখ্যা হলো যে পুরুষ এবং মহিলাদের জন্ম নিয়ন্ত্রণের সম্পর্কে অবহিত করা উচিত এবং জন্মনিয়ন্ত্রণের নিরাপদ, কার্যকর, সাশ্রয়ী এবং গ্রহণযোগ্য পদ্ধতিতে তাদের প্রবেশাধিকার থাকা উচিত; পাশাপাশি যৌন প্রজনন সংশ্লিষ্ট ঔষধের উপযুক্ত স্বাস্থ্যসেবা পরিষেবাগুলি প্রাপ্তি এবং গর্ভাবস্থা এবং প্রসবের সময় মহিলাদের নিরাপত্তার জন্য এবং দম্পতিদের একটি স্বাস্থ্যকর শিশু জন্ম দেওয়ার সবচেয়ে ভাল সুযোগ প্রদানের জন্য প্রয়োজনীয় শিক্ষাব্যবস্থায় প্রবেশাধিকার। অন্যদিকে, প্রজনন স্বাস্থ্যসেবা গ্রহীতারা অসমতার মুখোমুখি হন। আর্থ-সামাজিক অবস্থান, শিক্ষার স্তর, বয়স, জাতি, ধর্ম এবং তাদের পরিবেশে উপলব্ধ সংস্থানগুলির উপর ভিত্তি করে বৈষম্যগুলি পরিবর্তিত হয়। উদাহরণস্বরূপ এটি সম্ভব যে স্বল্প আয়ের ব্যক্তিদের উপযুক্ত স্বাস্থ্যসেবা প্রাপ্তি এবং প্রজনন স্বাস্থ্য বজায় রাখার জন্য উপযুক্ততার জ্ঞানের অভাব রয়েছে।
প্রজনন অধিকার
প্রজনন অধিকার হলো প্রজনন এবং প্রজনন স্বাস্থ্যের সাথে সম্পর্কিত আইনি অধিকার এবং স্বাধীনতা। ওয়ার্ল্ড হেলথ অর্গানাইজেশন প্রজনন অধিকারকে নিম্নলিখিত রূপে সংজ্ঞায়িত করে:
প্রজনন অধিকার বলতে প্রত্যেক দম্পতি এবং ব্যক্তির নিজ দায়িত্বে স্বাধীনভাবে তাদের বাচ্চার সংখ্যা, ব্যবধান এবং সময় নির্ধারণ এবং এসংক্রান্ত তথ্য ও উপায়ের প্রাপ্তি এবং যৌনঅধিকারের সর্বোচ্চ মান অর্জনের অধিকারের মৌলিক স্বীকৃতি বোঝায়। প্রজনন সংক্রান্ত সিদ্ধান্ত নেওয়ার ক্ষেত্রে বৈষম্য, জবরদস্তি ও সহিংসতামুক্ত থাকার অধিকারও এর অন্তর্ভুক্ত।
লক্ষ্য ও উদ্দেশ্য
কাঠামোতে ঘন ঘন পরিবর্তন হওয়া সত্ত্বেও এসআরএইচআর'র সামগ্রিক লক্ষ্যগুলি সামান্যই পরিবর্তিত রয়েছে। আইসিপিডিতে প্রথম উল্লেখ্য হিসাবে সর্বজনীন প্রজনন স্বাস্থ্যসেবা নিশ্চিত চূড়ান্ত লক্ষ্য হিসাবে বিদ্যমান এবং প্রতিটি নতুন কাঠামোর সাহায্যে এই লক্ষ্যের বিকাশের দিকে অগ্রসর হয়। অরিজিনাল আইসিপিডি প্রোগ্রাম অফ অ্যাকশনে প্রাথমিক লক্ষ্য ছিল প্রজনন স্বাস্থ্যসেবা, পরিবার পরিকল্পনা এবং যৌন স্বাস্থ্য সহ স্বাস্থ্যসেবাতে সর্বজনীন প্রবেশ নিশ্চিত করা। সময়ের সাথে সাথে যৌন ও প্রজনন স্বাস্থ্যের বিষয়ে শিক্ষার অধিকার, মহিলা যৌনাঙ্গ বিকলনের অবসান, এবং সামাজিক, রাজনৈতিক এবং সাংস্কৃতিক ক্ষেত্রে নারীর ক্ষমতায়ন বৃদ্ধি করাকেও অন্তর্ভুক্ত করেছে।
১২৩ নং ওয়ার্ড, কলকাতা পৌরসংস্থা
<templatestyles src="Module:Infobox/styles.css"> ওয়ার্ড নং ১২৩, কলকাতা পৌরসংস্থা হল কলকাতা পৌরসংস্থার ১৩ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের বড়িশা পাড়ার কিছু অংশকে কভার করে।
ভূগোল
১২৩ নং ওয়ার্ডটি উত্তরে রাজা রামমোহন রায় রোড, হেম চন্দ্র মুখার্জি রোড এবং মতিলাল গুপ্ত রোড দ্বারা ঘেরা; পূর্বে কালিপদ মুখার্জি রোড, হেম চন্দ্র মুখার্জি রোড, ঈশান ঘোষ রোড এবং দক্ষিণে ধারাবাহিকভাবে ধলিপাড়া রোড পর্যন্ত একটি লাইন টানা হয়েছে; দক্ষিণে চণ্ডীচরণ ঘোষ রোড, জেমস লং সরণি (ডায়মন্ড হারবার বাইপাস), বিদ্যাসাগর সরণি এবং পূর্বে ধারাবাহিকভাবে টানা একটি রেখা যেখানে এটি চকঠাকুরানী মৌজার উত্তর-পশ্চিম সীমানায় মিলিত হয়েছে; এবং পশ্চিমে ডায়মন্ড হারবার রোড।
বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে - সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।
জনসংখ্যা
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ১২৩ নং ওয়ার্ডের মোট জনসংখ্যা ছিল 35,836 জন, যার মধ্যে ১৭,৭২৭ (৫০%) পুরুষ এবং ১৭,৬৫৯ (৫০%) মহিলা । ৬ বছরের নিচে জনসংখ্যা ছিল ২,১৭৪ জন। ১২৩ নং ওয়ার্ডে মোট শিক্ষিতের সংখ্যা ছিল 31,026 (৬ বছরের বেশি জনসংখ্যার ৯৩.৪২%)।
কলকাতা পশ্চিমবঙ্গের দ্বিতীয় সর্বাধিক শিক্ষিত জেলা। কলকাতা জেলার সাক্ষরতার হার ১৯৫১ সালে ৫৩.০% থেকে ২০১১ সালের আদমশুমারিতে ৮৬.৩% এ বেড়েছে।
নির্বাচন হাইলাইট
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পূর্ব বিধানসভা কেন্দ্রের একটি অংশ।
সরিষাবাড়ী থানা
সরিষাবাড়ী থানা বাংলাদেশের জামালপুর জেলার অন্তর্গত সরিষাবাড়ী উপজেলার একটি থানা।
প্রতিষ্ঠাকাল
১৯৬০ সালে সরিষাবাড়ী থানা প্রতিষ্ঠিত হয়।
প্রশাসনিক এলাকাসমূহ
সরিষাবাড়ী উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম সরিষাবাড়ী থানার আওতাধীন।
শ্রীপুর ভাংনাহাটি রহমানিয়া কামিল মাদ্রাসা
ইতিহাস
শ্রীপুর ভাংনাহাটি কামিল মাদ্রাসা ১৯৪৯ সালের ১ জানুয়ারি প্রতিষ্ঠিত হয়, তবে মাদ্রাসাটি নিজেদের মত কার্যক্রম চালানোর পরে ১৯৫৮ সালে ১ জুন পাকিস্তান সরকার কর্তৃক অনুমোদন লাভ করে। এবং শিক্ষার্থী বৃদ্ধি ও মাদ্রাসার উন্নয়নের সাথে সাথে কামিল মাদ্রাসায় পরিণত হয়। এই মাদ্রাসাটি ফাজিল ও কামিলের উচ্চ শিক্ষার জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো। এবং ২০১৬ সালে ইসলামি আরবি বিশ্ববিদ্যালয় প্রতিষ্ঠিত হলে ফাজিল ও কামিল শ্রেণী এই বিশ্ববিদ্যালয়ের অন্তর্ভুক্ত হয়।
শিক্ষা কার্যক্রম
মাদ্রাসাটিতে দাখিল থেকে শুরু করে কামিল শ্রেণী পর্যন্ত রয়েছে। দাখিল ও আলিম শ্রেণীতে বিজ্ঞান ও মানবিক উভয় শাখা বিদ্যমান রয়েছে। এছাড়া মাদ্রাসাটির ফাজিল ও কামিল শ্রেণীতে ইসলামি আরবি বিশ্ববিদ্যালয়ের অধীনে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ ও দাওয়াহ বিভাগ চালু রয়েছে।
উল্লেখযোগ্য ব্যক্তিবর্গ
শ্রীপুর ভাংনাহাটি রহমানিয়া কামিল মাদরাসা উল্লেখযোগ্য ও খ্যাতনামা শিক্ষার্থী ও শিক্ষকগণ
রাজেন বোরঠাকুর
রাজেন বোরঠাকুর (১৯৬৫ - ১০ ডিসেম্বর ২০১৯) একজন ভারতীয় রাজনীতিবিদ ছিলেন। তিনি ভারতীয় জনতা পার্টির সদস্য হিসেবে ২০১৯ মধ্যবর্তী নির্বাচনে রংপাড়া আসন থেকে আসাম বিধানসভায় নির্বাচিত হন। পল্লব লোকন দাস সংসদে নির্বাচিত হওয়ার কারণে উপনির্বাচনের ঘটনা ঘটে।   পূর্বে তিনি ভারতীয় জাতীয় কংগ্রেসে ছিলেন।
সোকুশিনবুটসু
সোকুশিনবুটসু এক প্রকারের বৌদ্ধ মমি। এটি আত্মমমিকরণ পদ্ধতি। যাতে ব্যক্তি নিজেই বেচে থাকতে নিজেকে মমি তৈরি করতে থাকে। বৌদ্ধ সন্যাসীরা নিজ জীবদ্দশায় আত্মমমিকরণ শুরু করে। মারা যাবার পর তাদের দেহ মমি হিসেবে সংরক্ষিত হয়। এই ধরনের মমি সাধারনত বৌদ্ধ ধর্ম প্রধান দেশগুলোতে দেখা যায়। বর্তমানে এটি আইনত দন্ডনীয়। তবুও অনেক সন্যাসী আইন ভেঙে এটি করার চেষ্টা করেন।
ধারণা করা হয় যে শত শত বৌদ্ধ সন্যাসী আত্ম মমিকরণ করেছেন কিন্ত তাদের মধ্যে মাত্র ২৪ টি মমি পাওয়া।
পদ্ধতি
নিজেকে মমি করে রাখার জন্য বৌদ্ধ সন্যাসীরা এক বিশেষ খাদ্যাভ্যাস আবিষ্কার করেছিলেন। প্রথম একশো দিন শুধুমাত্র ফলমূল ও পানি খেতে হয়। তারপর একশো দিন শুধুমাত্র শুকনো শস্যদানা খেতে হয়। ফলে বডি ফ্যাট শূণ্য হয়ে যায়। এরপরের একশো দিন চূড়ান্ত পর্যায়। এই কদিনে সন্যাসীরা বিভিন্ন গাছের ছালের রস খায়। বিশেষ করে তুলসী রস খায়। তুলসী রসের মারাত্মক বিষাক্ত বৈশিষ্ট দেহের সকল ব্যাকটেরিয়া মেরে ফেলে। ফলে দেহে পচন ধরেনা। এতদিনে সন্যাসী মৃত্যুকোলে ঢুলে পড়ে। এভাবেই তার দেহ মমি হিসেবে সংরক্ষিত হয়।
জোনাস স্যাভিম্বি
জোনাস মালহেইরো স্যাভিম্বি (৩ আগস্ট ১৯৩৪ - ২২ ফেব্রুয়ারি ২০০২) একজন কম্যুনিস্ট বিরোধী এবং -পনিবেশবাদবিরোধী অ্যাঙ্গোলা রাজনৈতিক এবং সামরিক নেতা ছিলেন যে অ্যাঙ্গোলার মোট স্বাধীনতার জন্য জাতীয় ইউনিয়ন প্রতিষ্ঠা করেছিলেন এবং নেতৃত্ব দিয়েছেন (ইউএনটিএ)।
ইউএনটিএ প্রথম গেরিলা যুদ্ধ পর্তুগিজ পনিবেশিক শাসনের বিরুদ্ধে ১৯৬৬–১৯৭৪ এর পরে অ্যাঙ্গোলার মুক্তির জন্য গণআন্দোলনের মুখোমুখি হয়েছিল (এমপিএলএ) অ্যাঙ্গোলান গৃহযুদ্ধ ২০০২ সালে সরকারী বাহিনীর সাথে সংঘর্ষে সাবিমির মৃত্যুর আগ পর্যন্ত।
হক সাহেব উচ্চ বিদ্যালয়
হক সাহেব উচ্চ বিদ্যালয় কিশোরগঞ্জ জেলার একটি শিক্ষাপ্রতিষ্ঠান। এটি ১৯৯৪ সালে প্রতিষ্ঠিত হয়েছিল।
ইতিহাস ও বিবরণ
এই বিদ্যালয়টি কিশোরগঞ্জ জেলার অষ্টগ্রাম উপজেলার সাভিয়ানগর গ্রামে অবস্থিত। বিদ্যালয়টির উত্তর দিকে রয়েছে একটি নদী, পূর্ব দিকে দেওঘর ইউনিয়নের বাজার।
১৯৯৪ সালে প্রতিষ্ঠিত হয় এই বিদ্যালয়টি। বিদ্যালয়ে তিনতলা বিশিষ্ট একটি বড় ভবন রয়েছে। ২য় ও ৩য় তলায় ৩টি করে ক্লাসরুম আছে এবং নিচ তলায় প্রধান শিক্ষক, সহকারী প্রধান শিক্ষক ও শিক্ষক মিলনায়তন কক্ষসহ ৪টি কক্ষ রয়েছে। এই বড় ভবনটির উত্তর পাশে একটি এবং পশ্চিম পাশে একটি নবনির্মিত একতলা বিশিষ্ট ক্লাসরুম করা হয়েছে।
চর বাটা ইউনিয়ন
চর বাটা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
আয়তন
চর বাটা ইউনিয়নের আয়তন ৪২.৪৫ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী চর বাটা ইউনিয়নের জনসংখ্যা ২৯,৪৫৭ জন।
অবস্থান ও সীমানা
সুবর্ণচর উপজেলার দক্ষিণাংশে চর বাটা ইউনিয়নের অবস্থান। এ ইউনিয়নের পশ্চিমে চর জুবলী ইউনিয়ন, উত্তরে চর আমানউল্যা ইউনিয়ন, পূর্বে চর ক্লার্ক ইউনিয়ন ও পূর্ব চর বাটা ইউনিয়ন এবং দক্ষিণে মেঘনা নদী ও হাতিয়া উপজেলার নলচিরা ইউনিয়ন অবস্থিত।
প্রশাসনিক কাঠামো
চর বাটা ইউনিয়ন সুবর্ণচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী চর বাটা ইউনিয়নের স্বাক্ষরতার হার ৪৩.৫%। এ ইউনিয়নে ২টি কলেজ, ১৩টি প্রাথমিক বিদ্যালয় রয়েছে।
শিক্ষা প্রতিষ্ঠান
প্রাথমিক বিদ্যালয়
যোগাযোগ ব্যবস্থা
সু্বর্ণচর উপজেলা পরিষদ থেকে সিএনজি বা রিকশা যোগে চরবাটা ইউনিয়ন পরিষদ সহজের আসা যায়।
খাল ও নদী
খাল ও নদীর তালিকা
হাট-বাজার
হাট-বাজারের তালিকা
জনপ্রতিনিধি
বর্তমান পরিষদ
জয়পাড়া নদী
জয়পাড়া নদী বাংলাদেশের উত্তর-কেন্দ্রীয় অঞ্চলের ও ঢাকা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ৩৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জয়পাড়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৮।
যতীন্দ্রমোহন সিংহ
যতীন্দ্রমোহন সিংহ (মৃত্যুঃ ১৯৩৭) একজন বাঙালি ঔপন্যাসিক ও প্রবন্ধকার।
জীবনী
যতীন্দ্রমোহন ব্রিটিশ ভারতে ফরিদপুর জেলা য় জন্মগ্রহণ করেন। তিনি রাজকর্মচারী হিসাবে উড়িষ্যায় কাজ করতেন। তাঁর রচিত উড়িষ্যার চিত্র গ্রন্থটি আদতে উপন্যাসের আদলে অবিভক্ত বাংলা বিহার ও উড়িষ্যার সমাজচিত্র যা বহুল পরিচিতি পায়।
==রচিত গ্ৰন্থ ==
ডিম্বেশ্বর দাশ
ডিম্বেশ্বর দাশ আসামের ভারতীয় জনতা পার্টির রাজনীতিবিদ। তিনি রাহা আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
১৯ জানুয়ারী ২০১৭, দাসের গাড়ি অফিসে যাওয়ার পথে নগাঁও জেলার এক ইঞ্জিনিয়ার দ্বারা বাধা দেওয়া হয়েছিল। ইঞ্জিনিয়ারকে দাসের পা ছুয়ে ঘটনার জন্য ক্ষমা চাইতে হয়েছিল।
বিবি মরিয়ম কামান
right|thumb|250px|১৮৮৫ খ্রিস্টাব্দে [[চকবাজার শাহী মসজিদ|চকবাজার শাহী মসজিদের সামনে অবস্থিত বিবি মরিয়ম কামান]] বিবি মরিয়ম কামান ভারতে মোগল শাসনামলের নির্মিত একটি বৃহদাকার কামান যা দুর্ধর্ষ দস্যুদের নিবৃত্ত করতে নির্মাণ করা হয়েছিল। ব্রিটিশ শাসনামলে এটিকে বিবি মরিয়ম নামাকরণ করা হয়। বর্তমানে এটি বাংলাদেশের রাজধানী ঢাকা শহরের কেন্দ্রস্থলে ওসমানী উদ্যানে রক্ষিত। এটি মোগল শাসনামলের একটি বিশেষ নিদর্শন। সপ্তদশ শতকের মাঝামাঝি সময়ে মোগল সেনাপতি মীর জুমলার আমলে এটি ঢাকায় স্থাপন করা হয়।